Publication: Magyar Közlöny
Issue: MK-2001-151 (Year: 2001, Number: 151)
Era: 1990-2004
Section: szóló 16/1992. (VII. 3.) KHVM rendelet.
Paragraph Index: 702

(7) Az autóbuszos személyszállító engedélyben vagy annak engedélykivonatában szereplő, továbbá a (2) bekezdésben felsorolt, a gazdálkodó szervezetre vonatkozóan nyilvántartásba vett adatokban bekövetkezett változást a gazdálkodó szervezet köteles a változástól számított 8 munkanapon belül a területi közlekedési felügyeletnek bejelenteni. A bejelentés alapján a területi közlekedési felügyelet a változást nyilvántartásában átvezeti, és szükség szerint módosítja az engedély, illetőleg az érintett engedélykivonat adatait, vagy — a korábbi bevonása mellett — új engedélyt, engedélykivonatot ad ki.

Source: https://magyarkozlony.hu/hivatalos-lapok/2735281278f4c2fb84a0505e3dce8405bcffe4aa/dokumentumok/effabf7bfe6891ccbe404a3a56def3ad96c94fb4/letoltes